An istoer a seblant gwir, ha gozimant an holl elfennoù ag ar romant a chellfe bout, nemet marteze ar fed ma varv an dud pemzek munudenn arlerch arouezioù kentañ ar chleñved. Dipitus ha pounner eo fin an istoer, pa gont an oberour buhez ar meuriadoù, peogwir  neo ket gwall dedennus. Evel just e vez dija anavet an diskoulm e-raok echu ar levr, pezh a zo un tammig domaj. Al lodenn vrasañ ag an istoer a gont deizhioù divezhañ an denelezh, ha tem fin ar bed neo ket un dra nevez e-barzh al lennegezh. Newazh e komz deomp tem ar marv dre ar chleñved choazh hiriv an deiz, dreist-holl get darvoud ar barr-arouez A H1N1 en deus graet reuz er bed a-bezh e-pad ur bloaz bennak. Istoer ar Vosenn Skarlek a chell roiñ deomp ur sell àr betra a chellehe bout dilerchioù ur  wir pandemiezh. Kemeret m eus plijadur da lenn ar levr mañ. Live ar yezh hag ar cheriaoueg implijet a zo pinvidik a-walch. Skrivet eo ar romant er chentañ gour, pezh a ro lañs ha startijenn dan istoer hag an oberenn a zo frammet mat : doujet en deus ar skrivagner doch urzh kronologel ar fedoù. Gwelet vez penaos en deus an oberour ur sell fall àr an denelezh : Poueziñ a ra Jack London àr zichalloud mabden paravis dur chleñved. E fin an istoer, e echu ar chozhiad é lârout penaos e vo diaes-tre  adsavidigezh ar gevredigezh, ha penaos e ya surwalch an dud da ganniñ an eil doch egile choazh.  Se a zo un tammig divourrus, mes ema marse ur sell realour àr vabden. A-benn ar fin, e chellan lâret penaos ema bourrus ar romant-se, ha kinnig a ran Ar Vosenn Skarlek dan holl dud a blij dezhe ar senario drastus..